Anjing tarikan Chukotka

Anjing tarikan Chukotka ialah baka anjing spits yang asli kepada orang Chukchi di Rusia.

Pasukan anjing tarikan Chukotka telah digunakan sejak zaman prasejarah untuk menarik kereta luncur salji dalam keadaan mencabar, seperti apabila memburu mamalia laut di atas air batu sarah. Walaupun paling terkenal sebagai leluhur kepada [[husky Siberia|husky Siberia]] (dan berkaitan dengan malamut Alaska), anjing tarikan Chukotka hampir pupus semasa era Soviet kerana kekurangan minat untuk memulihara contoh baka tulen secara genetik dan hanya baru-baru ini telah membuat kebangkitan semula. Pada tahun 1999, Persekutuan Kinologi Rusia (RKF) meluluskan piawaian rasmi pertama baka ini.


Sejarah
Anjing tarikan Chukotka telah dikembangkan oleh orang Chukchi sebagai kaedah yang tahan lasak dan boleh dipercayai untuk memburu mamalia laut di atas air batu laut dan pengangkutan di tundra bergunung-ganang di Semenanjung Chukchi yang mempunyai cerun berangin yang menghalang penumpukan salji. Bukti arkeologi sebelum tahun 500 Masihi menunjukkan bahawa penduduk tempatan sangat bergantung pada paus sebagai sumber makanan dan bahawa kereta luncur salji anjing ialah cara utama untuk mengangkut mamalia laut ke petempatan manusia.

Ahli sukan dan pengarang M. G. Dmitrieva-Sulima memerihalkannya sebagai baka unik dalam buku beliau pada tahun 1911, Laika dan Perburuan Dengannya.

Perpisahan dengan husky Siberia
Dari tahun 1890-an hingga 1930-an, anjing tarikan Chukotka dieksport secara aktif ke Alaska untuk mengangkut pelombong emas ke Yukon sebagai sebahagian daripada Kerubut Emas Klondike, kemudian untuk "All-Alaska Sweepstakes", iaitu perlumbaan kereta luncur salji anjing sejauh  di Alaska. Pada masa ini, "Esquimaux" atau "Eskimo" ialah istilah pejoratif lazim untuk penduduk asli Artik Amerika Utara, dengan banyak pilih atur dialek termasuk Uskee, Uskimay, dan Huskemaw. Oleh itu, anjing yang digunakan oleh orang Artik ialah "anjing [orang] Huskie" dan akhirnya hanya "anjing husky". Peneroka Kanada dan Amerika, yang tidak mengarifi geografi Rusia, membezakan import Chukotka dengan merujuknya sebagai husky Siberia, kerana Chukotka ialah sebahagian daripada Siberia.

Pada tahun 1913, Leonhard Seppala mewarisi sepasukan anjing tarikan Chukotka secara kebetulan. Jafet Lindeberg, sahabat dan penyelia beliau dalam Pioneer Mining Company, telah membawa anak-anak anjing dari Siberia sebagai hadiah untuk penjelajah Roald Amundsen, yang diharapkan oleh beliau untuk menggunakan anjing-anjing itu untuk ekspedisi mendatang beliau ke Kutub Utara. Seppala ditugasi untuk melatih anjing-anjing itu. "Saya benar-benar jatuh cinta dengan mereka dari awal", beliau teringat; "Saya hampir tidak sabar untuk menunggu salji kereta luncur untuk memulakan pelatihan mereka". Apabila Amundsen membatalkan perjalanan beliau beberapa minggu selepas anak-anak anjing itu tiba di Nome, Lindeberg memberikan anjing-anjing itu kepada Seppala. Dengan saiz lebih kecil, lebih kecepatan, dan lebih daya ketahanan berbanding dengan anjing pengangkut barang seberat , yang digunakan secara umum pada masa itu, husky Siberia segera mendominasi perlumbaan Sweepstakes.

Pada tahun 1930, Kesatuan Soviet menghentikan pengeksportan anjing dari Siberia dan American Kennel Club mengiktiraf husky Siberia sebagai baka. Anjing di Kesatuan Soviet pada masa itu kemudian terus kekal sebagai anjing tarikan Chukotka, manakala anjing di Amerika Syarikat dan di Kanada merupakan ternakan asasi bagi husky'' Siberia.

Pada tahun 1950-an dan tahun 1960-an, penambahbaikan prasarana dan perjalanan berjentera sekali dengan larangan ke atas pemburuan ikan paus demi sara hidup mengakibatkan keruntuhan populasi anjing kereta luncur salji peribumi di Chukotka. Populasi anjing kereta luncur salji terus berkurang sehingga tahun 1988 apabila tinjauan rantauan mendedahkan hanya 1594 ekor anjing, yang hampir-hampir 400 ekor daripadanya merupakan anjing baka tulen. Ikutan keruntuhan Kesatuan Soviet, ketidakjaminan makanan meluas di Rusia sekali dengan keizinan khas untuk pemburuan ikan paus untuk orang asli Chukchi, telah menyumbang kepada kebangkitan minat untuk memulihara anjing tarikan Chukotka di Semenanjung Chukotka. Terdapat anggaran 4000 ekor anjing tarikan Chukotka kini, walaupun tiada kejelasan tentang angka anjing baka tulen. Dalam usaha untuk memelihara baka ini, anjing tarikan Chukotka diiktiraf oleh Persekutuan Kinologi Rusia (RKF) pada tahun 1999.

Ciri
Anjing tarikan Chukotka dihargai kerana daya ketahanan tinggi, kekuatan, keupayaan untuk bekerja, dan kebolehlatihan. Ia patut mempunyai pembawaan ramah seperti yang diperlukan untuk kerja berpasukan. Ia mempunyai lapis bulu ganda dan terdapat dengan pelbagai warna. Jantan dan betina anjing ini adalah setinggi  pada paras kelasa. Roald Amundsen menulis: "Dalam acara kereta luncur salji anjing, orang Rusia dan orang Chukchi ini mendahului semua orang yang dapat saya lihat." Tidak seperti anjing Artik lain yang berbilang fungsi, anjing tarikan Chukotka dipilih seketatnya untuk kecekapan bahan api semasa larian jarak jauh.

Kebudayaan popular
 Fyodor Konyukhov dan Viktor Simonov menyeberangi Lautan Artik dalam tempoh 46 hari dan mencapai pesisir Pulau Ward Hunt (Kanada) dengan anjing tarikan Chukotka.
 Sebuah tugu sedang didirikan di Karelia sempena menghormati Cherk, seekor anjing tarikan Chukotka yang menyeberangi Lautan Artik sebanyak tiga kali.

Catatan

Rujukan

Tarikan Chukotka, Anjing
Tarikan Chukotka, Anjing
Tarikan Chukotka, Anjing
Tarikan Chukotka, Anjing